Karjalasta kajahtaa! Viipurilaiskulttuuria vaalivien historiallisten mieskuorojen yhteiskonsertti avaa Salmelan 35. kesän Mäntyharjun kirkossa. Dramaattinen sopraano Jenni Lättilä täydentää ohjelmiston, kuoroja johtavat Ilkka Aunu (Viipurin Lauluveikot) ja Nadja Härkönen (Karjalan Laulu-Veikot). Ohjelmistossa kuultavien säveltäjämestarien joukossa ovat Jean Sibelius, Leevi Madetoja ja P. J. Hannikainen. Konsertilla kunnioitetaan 80 vuotta sitten menetetyn Viipurin historiaa. Konsertin jälkeen klo 14.30 järjestetään Salmelan Puistonäyttämöllä kesän avajaisjuhla, jossa esiintyy Erkki Liikanen. Näyttelyn avaa Beckhoffin toimitusjohtaja Mikko Uuskoski ja Vuoden nuoren taiteilijan palkitsee Osuuskauppa Suur-Savon toimitusjohtaja Ari Miettinen. Konserttilipulla pääsee tutustumaan avajaispäivänä myös taidenäyttelyyn!
Salmelan avajaiskonsertti: Viipurin Lauluveikot ja Karjalan Laulu-Veikot